Joriy yilning 3 aprel kuni soat 21:10larda, Toshkent shahar, Mirobod tumani, Shahrisabz va Amir Temur ko‘chalari kesishgan chorrahada yo‘l-transport hodisasi sodir bo‘ldi. IIV YHXBB axborot xizmati xabariga ko‘ra, haydovchi, 1999 yilda tug‘ilgan A.A. boshqaruvidagi "Lacetti", haydovchi, 1977 yilda tug‘ilgan R.K. boshqaruvidagi "Toyota", haydovchi, 2000 yilda tug‘ilgan J.Sh. boshqaruvidagi "Spark", haydovchi, 1994 yilda tug‘ilgan Sh.X. boshqaruvidagi "Malibu" va haydovchi, 2001 yilda tug‘ilgan J.S. boshqaruvidagi "Nexia" rusumli avtomobillar ishtirokida to‘qnashuv yuz bergan. Natijada, "Nexia" rusumli avtomobil haydovchisi J.S.ga birinchi tez tibbiy yordam ko‘rsatilgan. Mazkur YTH yuzasidan Toshkent shahar IIBB YHXB tomonidan surishtiruv harakatlari olib borilmoqda. “Barcha haydovchilardan belgilangan qoidalarga, tezlik me’yoriga, yo‘l belgilari va chiziqlari talablariga rioya qilishni so‘raymiz”, deyiladi ma’lumotda.